ועדת החוקה, חוק ומשפט, כנסת 18, פרוטוקול מספר 628, 2012-06-12 12:00

יצחק הרצוג: מכיוון שהבקיאות שלי במטריה הזאת פחותה אני אבקש מהיועצת המשפטית של הוועדה להציג כל נושא ונושא, נקיים עליו דיון קצר ונאשר אותו.

יצחק הרצוג: אנחנו מדברים על תקנות הפטנטים (נוהלי הלשכה, סדרי דין, מסמכים ואגרות) עם תיקונים חדשים.

יצחק הרצוג: בבקשה, נעמה.

נעמה מנחמי: הדיון הזה הוא דיון המשך לדיון שכבר התחיל.

נעמה מנחמי: את רוב הנושאים סיימנו, אבל יש לנו כמה קצוות אחרונים.

נעמה מנחמי: הנושא הראשון שאנחנו צריכים לחזור אליו זה תקנה 15(ג) בעמוד 3.

נעמה מנחמי: משרד המשפטים ביקש להוסיף את המילים "מבלי לגרוע מהוראות סעיף 30".

שמרית גולן: אני רוצה להציע הצעה אחרת אחרי שקיבלנו על זה תגובות.

שמרית גולן: צריך שיהיה ברור שניתן להאריך את המועד לעניין מסירת המסמכים לבעל הדין.

שמרית גולן: אם מבחינה מהותית המסמך הוגש לרשם בזמן, אז העובדה שהוא בשל נסיבות כלשהן שאינן מצדיקות הארכת מועד לא הוגש לבעלי הדין, לא תמנע את.

שמרית גולן: .

יצחק הרצוג: מה את רוצה להוסיף?

יצחק הרצוג: מה התיקון?

שמרית גולן: ההצעה היא שבמקום התוספת שהוצעה בהתחלה של "מבלי לגרוע" נכתוב בסוף שתקנת משנה זו לא תחול על הודעות התנגדות המוגשות לפי סעיפים 30, 64ו, 73(ג) ו-170(ג) לחוק.

יצחק הרצוג: למה לא אמרת לה את זה מקודם?

שמרית גולן: זה לא היה מקודם.

יצחק הרצוג: מה פירוש?

יצחק הרצוג: מתי הגיעה אליך הטיוטה הזאת?

שמרית גולן: לפני חצי שעה.

יצחק הרצוג: זהו?

נעמה מנחמי: כן, אבל את זה קיבלת אתמול.

נעמה מנחמי: זה נוסח שהעברת לפני כמה ימים.

יצחק הרצוג: למה זה עולה עכשיו?

יצחק הרצוג: זה אומר שיא צריכה לבדוק מה זה סעיף זה, סעיף זה וסעיף זה.

שמרית גולן: זאת לא הייתה הבקשה שלנו לתקן את תקנה 15(ג).

יצחק הרצוג: מה רע בנוסח שנעמה הציעה?

יצחק הרצוג: של מי הבקשה?

נעמה מנחמי: זה לא הנוסח שלי, זה הנוסח של משרד המשפטים.

יצחק הרצוג: של מי הייתה הבקשה?

שמרית גולן: זאת דרך יותר מדויקת להשיג את אותה מטרה.

שמרית גולן: אנחנו הצענו את המילים "מבלי לגרוע מהוראות סעיף 30".

שמרית גולן: זה ניסוח מיותר.

שמרית גולן: ברור שהחוק גובר על התקנות והוא מאוד ספציפי.

שמרית גולן: אחרי שדיברנו עם הגורמים שהציעו את זה בדיון הקודם, הבנו שאנחנו צריכים לחדד את הניסוח.

יצחק הרצוג: חבל שלא עשיתם את זה מראש.

שמרית גולן: נכון, אבל יש דיון שנועד כדי לדון, לא הכל צריך להיות מאחורי הקלעים.

נעמה מנחמי: הדיון לא נועד להפתיע.

יצחק הרצוג: אנחנו אמורים לקבל את החומר מסודר ומבושל.

יצחק הרצוג: אנחנו נשאיר את זה בצריך עיון.

יצחק הרצוג: אולי אני אציע אחר כך איזה הסדר.

יצחק הרצוג: בוא נתקדם.

שמרית גולן: במסגרת הדברים שהגיעו אלינו אחרי שכבר העברנו את החומר לוועדה, צוין בפנינו שכדאי לתקן את תקנה 8 שקובעת שהאגרה תשולם בבנק הדואר ובדרך שיקבע הרשם.

שמרית גולן: כשהעברנו לא מזמן את תקנות ה-pct , יישום האמנה, תיקנו את הנוסח.

נעמה מנחמי: אין בעיה, נעשה כמו בנוסח שב-pct.

שמרית גולן: כן.

יצחק הרצוג: נאשר את זה.

שמרית גולן: משהו שנשמט בדיון הקודם בוועדה בתקנה 11(א)(2) לגבי צורת המסמכים.

שמרית גולן: זה נידון לגבי תקנה אחרת.

נעמה מנחמי: נייר לבן a4?

שמרית גולן: כן.

שמרית גולן: דומה למה שהצענו לגבי.

שמרית גולן: .

נעמה מנחמי: את מדברת על (2) ולמחוק את (3)?

נעמה מנחמי: את מדברת על כך שב-11(א)(2) נכתוב לבן a4 ואת (3) נמחק?

שמרית גולן: לא למחוק.

יצחק הרצוג: לא למחוק.

נעמה מנחמי: להשאיר?

יצחק הרצוג: להשאיר.

יצחק הרצוג: בואו נתקדם לתקנה הבאה.

נעמה מנחמי: בתקנה 31 כתבנו את המילה "חלקיו".

נעמה מנחמי: זה לא ממש נוסח נכון.

נעמה מנחמי: אני חושבת שעדיף לכתוב את המילים "על כל פרטיה".

יצחק הרצוג: 31(א)(1) הבקשה לא הוגשה בטופס הבקשה או שלא מולאו כל פרטיה כנדרש.

שמרית גולן: בדומה למה שדיברנו בדיון הקודם להוסיף לתקנה 97, יש משהו קודם בתקנה 22 לגבי הגשת התיקונים לפירוט.

שמרית גולן: גם כאן היינו רוצים להוסיף הגשה של עותק הפירוט המתוקן על גבי התקן המשמש לאחסון חומר מחשב כאמור בסעיף 11 לחוק.

נעמה מנחמי: אני לא מצליחה להבין למה דברים לא מגיעים.

נעמה מנחמי: .

יצחק הרצוג: בואו נבטל את הדיון היום, תשבו בצורה מסודרת עם נעמה, תעברו על הכל ותבואו אלינו כשגמרתם את הניסוחים.

יצחק הרצוג: אני לא הולך לפתוח את העניין.

יצחק הרצוג: נתבקשתי לנהל את הדיון הזה באופן יוצא דופן על ידי יושב-ראש הוועדה.

יצחק הרצוג: אם את רוצה אני אתן רבע שעה הפסקה, תעברו על התיקונים ותודיעו לי.

יצחק הרצוג: תעברו על כל הדברים.

יצחק הרצוג: אני מפסיק.

יצחק הרצוג: אם זה לא יסתייע נדחה את הדיון.

יצחק הרצוג: מה החלטתם לגבי תקנה 15(ג)?

נעמה מנחמי: ב-15(ג) קבענו שבסיפא יהיה כתוב "תקנת משנה זו לא תחול על הודעות התנגדות המוגשות לפי סעיפים 30, 61, 64, 73(ג) ו-170(ג).

יצחק הרצוג: מאושר.

יצחק הרצוג: הלאה.

יצחק הרצוג: ב-22 רציתם משהו.

יצחק הרצוג: נסגר?

נעמה מנחמי: יש כאן שינוי מהותי מאז הישיבה הקודמת.

נעמה מנחמי: השאלה נוגעת לאדם שמגיש בקשה בנייר ובאמצעי אלקטרוני.

נעמה מנחמי: השאלה אם הוא צריך להגיש רק את הדפים שהוא תיקן כשהוא מגיש פירוט, או שהוא צריך להגיש בצורה אלקטרונית לא רק את הדפים שהוא תיקן אלא מחדש את כל הבקשה.

נעמה מנחמי: זאת בעצם השאלה.

יצחק הרצוג: מה נסגר?

קריאה: אלקטרוני זה אפילו יותר..

נעמה מנחמי: כנראה שזה לא ממש מפריע.

נעמה מנחמי: אולי לגבי אנשים קטנים.

נעמה מנחמי: .

קריאה: כשזה אלקטרוני זה יותר.

קריאה: .

נעמה מנחמי: האלקטרוני הפריע להם מראשיתו.

נעמה מנחמי: נראה לי שאפשר לאשר את זה.

נעמה מנחמי: אני אשמח אם חבר כנסת רותם יאשר את זה.

יצחק הרצוג: את צריכה לשאול אותו?

יצחק הרצוג: זה צריך להיות בכפוף לאישורו?

נעמה מנחמי: אפשר לאשר את זה.

יצחק הרצוג: בשביל מה צריך?

יצחק הרצוג: איך זה ינוסח?

יצחק הרצוג: את תנסחי את זה?

נעמה מנחמי: כן.

נעמה מנחמי: זה ינוסח באופן הבא: "כמו כן הוגש עותק של הפירוט המתוקן על גבי התקן המשמש לאחסון חומר מחשב".

יצחק הרצוג: אני בעד זה.

יצחק הרצוג: סביר.

יצחק הרצוג: הלאה.

נעמה מנחמי: ב-31(א) יהיה "פרטיה" במקום "תרפיו".

יצחק הרצוג: אישרנו.

נעמה מנחמי: ב-35 אנחנו עוסקים בנושא של הקדמת הבחינה.

נעמה מנחמי: (א) בקשה להקדמת בחינה תוגש, בהתאם לסעיף 19א לחוק, ובצירוף האגרה הקבועה לכך, אם נקבעה.

נעמה מנחמי: ב-(ב) אני חושבת שראוי להוסיף – זה נשמט מנוסח החוק עם כל השינויים – שלא תגבה אגרה כאמור ממבקש שביקש את הקדמת הבחינה מחמת גילו המתקדם, מצבו הרפואי או בשל הודעה של הרשם בדבר אפשרות להקדים את הבחינה בשל בחינת בקשה מקבילה בתנאים ובמדינות שעליהם הודיע הרשם.

נעמה מנחמי: אפשר להשאיר את המילים "או מטעמים שיירשמו".

שמרית גולן: אנחנו חשבנו שאולי מתאים יותר לקבוע את זה בתוספת.

שמרית גולן: חשבנו שכשקובעים את הסכום לבחינה אפשר לקבוע שמבקשים אלה יהיו פטורים מאגרה.

יצחק הרצוג: אני מסכים.

יצחק הרצוג: זה לא ניסוח טוב, כי זה פותח את זה לפרשנות.

יצחק הרצוג: אני רוצה לדעת מה זה גילו המתקדם.

יצחק הרצוג: .

נעמה מנחמי: אלה דברים מאוד ברורים.

נעמה מנחמי: גילו המתקדם לא, אבל הסיפא.

נעמה מנחמי: .

יצחק הרצוג: אני לא יודע מה זה גילו המתקדם.

יצחק הרצוג: תעשי מעל 80.

אסא קלינג: מעל 75.

יצחק הרצוג: תזכרו להכניס בתוספת שיהיה פטור.

נעמה מנחמי: כך זה מנוסח בחוק.

נעמה מנחמי: גילו המתקדם זה הניסוח של החוק, לכן שמרנו על הניסוח הזה.

יצחק הרצוג: שיהיה פטור מגילו המתקדם או ממצבו הרפואי.

יצחק הרצוג: לא צריך יותר.

יצחק הרצוג: אני לא רואה שום הצדקה לפטורים אחרים.

נעמה מנחמי: 36(ג) אושר כבר בוועדה בפעם הקודמת, נשאר רק העניין של הניסוח.

נעמה מנחמי: רשימה של פרסומים שפורסמו לפני תאריך הבקשה, הידועים למבקש והנוגעים במישרין לאמצאה;

יצחק הרצוג: מה זה אומר שזה ייכנס לתוקף עם כניסתו לתוקף של תיקון 12?

יצחק הרצוג: איפה זה מופיע?

יצחק הרצוג: זה מופיע בתקנות?

נעמה מנחמי: זה התקנות.

יצחק הרצוג: מה זה אומר?

שמרית גולן: נוסיף בסעיף התחילה של התקנות.

שמרית גולן: .

נעמה מנחמי: אנחנו כבר נדאג לניסוח.

נעמה מנחמי: כאן זה נוסח משולב, אתה לא רואה את זה.

נעמה מנחמי: אגב, גם 35 צריך להיכנס לתוקף עם כניסתו לתוקף של 19(א).

יצחק הרצוג: התקנות הבאות.

יצחק הרצוג: 65?

נעמה מנחמי: ב-36(2) הם רצו להוסיף בצמוד למילה "שפה רשמית" את המילים "או באנגלית".

יצחק הרצוג: מה זה רשימה של פרסומים שפורסמו לפני תאריך.

יצחק הרצוג: . ?

נעמה מנחמי: זה משהו שכבר אישרנו בדיון הקודם.

נעמה מנחמי: זה רק ניסוח של מה שאישרנו.

יצחק הרצוג: איפה האנגלית?

יצחק הרצוג: איפה זה מופיע?

נעמה מנחמי: הם רק עכשיו ביקשו להוסיף את זה.

ערן ברקת: העירו לי אותו דבר לגבי תקנה 25.

ערן ברקת: שם כתוב שפה רשמית.

ערן ברקת: זה צריך להיות שפה רשמית או אנגלית.

יצחק הרצוג: מקובל.

יצחק הרצוג: 65.

נעמה מנחמי: לפי הבקשה של שר המשפטים הורדנו תיקונים שהתבקשו לסעיפים 57-62.

נעמה מנחמי: מה לגבי התיקון שהתבקש לסעיף 65?

שמרית גולן: ביקשנו את כל התיקון, למעט 66.

שמרית גולן: גם לגבי 65 משכנו את התיקון.

נעמה מנחמי: לא נמחק את זה.

יצחק הרצוג: 66 היה?

נעמה מנחמי: עדיין לא היה.

נעמה מנחמי: עוד לא דנו בזה.

נעמה מנחמי: אם אין התנגדויות.

נעמה מנחמי: .

יצחק הרצוג: למה לבטל?

יצחק הרצוג: יש הסבר למה לבטל את התקנה?

שמרית גולן: יש את תקנה 63 שאומרת שראיות נוספות יוגשו ברשותו של הרשם, ואז באה תקנה 66 שאומרת שניתן להסתמך על חומר שלא הוזכר קודם לכן.

שמרית גולן: זה בעצם סותר את זה שלרשם יש שיקול דעת אם הוא מקבל את הראיות או לא.

יצחק הרצוג: זה היה או לא היה?

יצחק הרצוג: זה היה כל השנים.

יצחק הרצוג: אם זה היה כל השנים הייתה לכך סיבה.

שמרית גולן: זה היה.

אסא קלינג: אודה ואתוודה שאני לא יודע מה בדיוק הסיבה ההיסטורית, אבל לפי 66(ב) אפשר לנחש שזה לאור היות מסמכים בספריית הלשכה שרצו להסתמך על פטנטים קודמים שאולי היו או לא היו.

אסא קלינג: במידה ולא היו היו צריכים לברר קודם וראוי היה להסתמך בשעת הדיון.

אסא קלינג: נכון להיום זה נראה כתקנה ארכאית, כל זאת כמובן מבלי לגרוע מזכויות הצדדים במהלך הדיון להגיש מסמכים במסגרת חקירה נגדית.

נעמה מנחמי: סעיף 67.

נעמה מנחמי: בישיבה פנימית הצענו לתקן את זה.

נעמה מנחמי: אתם רוצים את זה?

נעמה מנחמי: אני חושבת שזה מקל עליכם.

ז'קלין ברכה: כן.

יצחק הרצוג: תקריאי את זה בבקשה.

נעמה מנחמי: ביום שנקבע לשמיעת טענות הצדדים ינהגו כך: (1) הודיעו בעלי הדין שלא יתייצבו לדיון, יחליט הרשם על פי החומר שלפניו; זה במקום המילים "לא הודיע איש מבעלי הדין שיתייצב ואכן לא יתייצב".

נעמה מנחמי: (2) לא התייצב אחד מבעלי הדין ישמע הרשם את בעל הדין האחר, ובלבד שאם ראה הרשם כי בעל דין שלא התייצב זנח את עניינו, ידחה את בקשתו; (3) היה לרשם יסוד סביר להניח כי לא נמסרה הודעה לאד הצדדים, או שנמנע ממנו להופיע בפניו בשל נסיבות מיוחדות ידה את הבירור למועד אחר.

יצחק הרצוג: הלאה.

יצחק הרצוג: הבא זה 102 או שיש משהו לפני?

נעמה מנחמי: 102 לא מתקן כלום, זו רק הדגשה.

נעמה מנחמי: הם חזרו בהם מתיקון (ג).

שמרית גולן: דיברנו על 97.

נעמה מנחמי: בסיפא של 97, על אותו עיקרון של מתוקן או לא מתוקן, נכתוב: "כן יוגש עותק של דפי הפירוט המתוקן על גבי התקן המשמש לאסון חומר מחשב וכו'".

יצחק הרצוג: מקובל.

יצחק הרצוג: 142 זה הבא בתור?

נעמה מנחמי: 142 עוסק באגרות של עורכי פטנטים.

נעמה מנחמי: חבר הכנסת רותם הביע את עמדתו שהוא לא מוכן שישללו את המקצוע של אדם בגלל שהוא לא שילם אגרה.

נעמה מנחמי: הוא ביקש להשוות את זה לדינים אחרים שבהם יש איזו שהיא עלות.

נעמה מנחמי: מה שנסגר זה שב-141 אנחנו נוסיף את הפרסום של הרשימה, ב-142(ב) נחליף את קנס הפיגור משליש אגרה שנתית לכל חודש ל-5% לשנה.

נעמה מנחמי: אנחנו נוריד את הסיפא שעוסקת בכך ששמו של עורך פטנטים שלא שילם אגרה יימחק מהפנקס.

נעמה מנחמי: את 143 נוריד מאחר וכבר שילבנו את ההוראה של 143 לפרסום במסגרת 141.

יצחק הרצוג: בסדר.

יצחק הרצוג: הלאה.

יצחק הרצוג: 145.

נעמה מנחמי: יש כאן שני דברים שאושרו ומופיעים באפור מהישיבה הקודמת לפני חודש.

נעמה מנחמי: יש בקשה להוסיף עוד כמה דברים לתוך המרשם שמוסכמים על משרד המשפטים ועל רשם הפטנטים.

יצחק הרצוג: והם?

נעמה מנחמי: התנגדות למתן צו הארכה ודבר הגשת בקשה לקיצור צו הארכה או לביטולו.

יאיר זיו: ביקשנו בדיון הקודם להוסיף לתקנה הזאת שיפורסם אם הפטנט מקובל או נבחן לפי סעיף 14(ג) לחוק.

יצחק הרצוג: למה זה חשוב?

יאיר זיו: זה חשוב, כיוון שבית המשפט קבע בעבר ביחס לפטנטים כאלה שחזקת התוקף שלהם יותר חלשה.

יצחק הרצוג: האם יש עמדה למשרד המשפטים?

שמרית גולן: העמדה הכללית שלנו היא שהפנקס נוגע לפטנטים שניתנו ושצורת הקיבול רלוונטית לבקשות שתלויות ועומדות ועדיין לא נרשמו בפנקס.

שמרית גולן: נודע לי מרשות הפטנטים שהמידע הזה מצוי בפנקס הפטנטים, פשוט לא קבועה בתקנות חובה.

יצחק הרצוג: קיים או לא קיים?

סימונה אהרונוביץ: אנחנו קבענו שהכול פתוח.

סימונה אהרונוביץ: זו הסיבה שכבר לא רלוונטי שיהיה כתוב רק בנסח.

ערן ברקת: המידע לגבי השאלה האם הבקשה נבחנה לפי 17(א) או 17(ג) קיים.

ערן ברקת: מה שמבקשים פה זה שתהיה חובה לציין אותו.

ערן ברקת: הנחת היסוד בבסיס הבקשה היא שהשאלה אם הבקשה נבחנה בדרך א' או ג' רלוונטית אחר כך.

ערן ברקת: ההנחה היא במחלוקת.

ערן ברקת: יש החלטה של פסק דין בית משפט מחוזי שהחליט לא לעניין חוק הפטנטים אלא לעניין דיוני שהיה לפניו.

ערן ברקת: אני חושב שמשרד המשפטים היה צריך לעמוד על הרגליים האחוריות ולהתנגד לדבר הזה.

ערן ברקת: 17(ג) זה הליך מקוצר שבו משרד הפטנטים, על סמך העובדה שהפטנט ניתן בארצות הברית.

ערן ברקת: .

יצחק הרצוג: עזוב, לא מעניין אותי.

יצחק הרצוג: אני רוצה לשמוע מה משרד המשפטים אומר.

יצחק הרצוג: לא צריך את כל הפילסוף הזה.

ערן ברקת: זה לא פילסוף.

יצחק הרצוג: כן, מכיוון שבסוף אתם רבים כל אחד עם האינטרס שלו מי יחשוף יותר את המידע.

יצחק הרצוג: הוא אומר שזה ממילא נמצא.

יצחק הרצוג: זה נמצא?

יצחק הרצוג: זה פתוח?

קריאה: קשה מאוד למצוא את זה.

סימונה אהרונוביץ: לא בנסח עצמו.

יצחק הרצוג: למה קשה למצוא את זה?

יצחק הרצוג: אתם יודעים יופי למצוא את זה.

יאיר זיו: התיק כולל הרבה מאוד עמודים.

יאיר זיו: לאתר את זה יהיה יותר קל אם זה יופיע..

יצחק הרצוג: אני שואל את מי שאחראי על ניהול המידע.

יצחק הרצוג: רוצים את זה או לא רוצים את זה?

אסא קלינג: אני לא חושב שיש בזה צורך.

אסא קלינג: יש הרבה מידע רלוונטי מעניין.

אסא קלינג: הכל עכשיו יהיה פתוח באופן מקוון לאחר תיקון מס' 12 לחוק הפטנטים.

יצחק הרצוג: ניתן לזה לעבור.

יצחק הרצוג: נראה בעוד תקופה.

יצחק הרצוג: אני לא הולך לשנות את זה.

יאיר זיו: גם בפקודת סימני מסחר יש הוראה מאוד דומה.

יאיר זיו: זה מופיע בנסח.

יאיר זיו: זה סעיף 16 לפקודה.

נעמה מנחמי: יש חשש שנשנה את נקודת האיזון מבחינת העובדה של איך נתפשת בקשה לפי 17(ג).

נעמה מנחמי: אנחנו לא רוצים.

נעמה מנחמי: .

יאיר זיו: בדיוק כפי שזה מופיע לפי סעיף 16 לפקודת סימני מסחר.

יצחק הרצוג: אני מציע שתפתחו בדיאלוג עם הגורמים הרלוונטיים.

יצחק הרצוג: אני לא הולך לשנות את זה.

יצחק הרצוג: אני לא מבין את הנפקות לכאן או לכאן.

יצחק הרצוג: מבחינתי היא אומרת שמי שצריך יודע איך למצוא את המידע.

יצחק הרצוג: הוא ימצא אותו.

יצחק הרצוג: הוא יודע למצוא אותו.

יאיר זיו: אני יכול להסביר את הנפקות אם זה חשוב.

יצחק הרצוג: אני לא הולך לפתוח את זה כי זה לפתוח דיון שלם שלא התבקשתי לנהל אותו בצורה הזאת.

יצחק הרצוג: הוא גם לא נראה לי נורא דרמטי לצורך העניין.

יצחק הרצוג: העלית את זה כבר בדיון קודם.

יצחק הרצוג: כנראה שהחליטו שלא רוצים לקבל את זה.

יאיר זיו: זאת העמדה של משרד המשפטים.

יאיר זיו: אנחנו עדיין ביקשנו.

יצחק הרצוג: אני לא הולך להכניס את זה.

נעמה מנחמי: אנחנו דנו בזה באריכות.

נעמה מנחמי: 198(ב) לא הופיע צד במועד שנקבע ולא הודיע על טעמים סבירים לכך, יראו אותו כמודה בטענות הצד שכנגד אלא אם כן הורה הרשם אחרת.

נעמה מנחמי: התוספת היא הסיפא: "אלא אם כן הורה הרשם אחרת".

יצחק הרצוג: והאגרות?

יצחק הרצוג: התיקון שדיברנו על האגרות.

יצחק הרצוג: אני רוצה לשמוע איפה.

יצחק הרצוג: .

נעמה מנחמי: זה אושר

יצחק הרצוג: כן, הכל אושר.

שמרית גולן: מה שמופיע בסוגריים מרובעים ב-198(א) זה אולי שריד לנוסח קודם.

נעמה מנחמי: אנחנו לא מאשרים את זה, נכון?

יצחק הרצוג: אתן רוצות לבדוק את זה ביניכן?

שמרית גולן: אני חושבת שזה שריד מנוסח קודם שהצעת.

נעמה מנחמי: יכול להיות.

נעמה מנחמי: נבדוק את זה.

יצחק הרצוג: תעשי בדיקה.

יצחק הרצוג: אם תהיה בעיה, תתאמו את זה ביניכן.

יצחק הרצוג: בואי נעבור לסעיף של התוספות.

יצחק הרצוג: איפה אני מכניס את הסעיף של הפטור?

נעמה מנחמי: עוד שנייה נגיע לזה, נקרא ונכניס.

נעמה מנחמי: בקשת הקדמת בחינה זה בסעיף 7, אבל בוא נעבור על הכל.

יצחק הרצוג: אין פה תיקונים חדשים.

נעמה מנחמי: יש.

נעמה מנחמי: כל התוספת השנייה עדיין לא נדונה.

נעמה מנחמי: אנחנו צריכים לעבור על כל זה?

נעמה מנחמי: אנחנו צריכים לעבור על זה.

נעמה מנחמי: 1.

נעמה מנחמי: עם הגשת בקשה לפטנט לפי סעיף 11(א) לחוק בעד 50 התביעות הראשונות שבבקשה, ואולם מבקש שאינו חברה (שמחזור עסקיה בשנה הקודמת עלה על 10 מיליון שקלים) המגיש בקשה לפטנט שטרם הוגשה בגינה בקשה קודמת לרישום ישלם 50% מהסכום.

נעמה מנחמי: 2.

נעמה מנחמי: אגרת הגשה נוספת בעד כל תביעה שבבקשה לפטנט החל..

שמרית גולן: זה לא הנוסח שלנו.

שמרית גולן: זה עדיין בדיון.

יצחק הרצוג: מה יהיה?

יצחק הרצוג: חבר'ה, לא גמרתם את הדיון.

שמרית גולן: לא התחלנו את הדיון.

יצחק הרצוג: אנחנו לא יכולים לאשר את התקנות.

יצחק הרצוג: חשבתי שסגרתם את הכל.

שמרית גולן: בדיון הקודם נאמר שנדון בתוספת היום.

נעמה מנחמי: על האגרות לא דיברנו.

יצחק הרצוג: על מה הוויכוח עכשיו?

נעמה מנחמי: רשות הפטנטים הביאה לכאן שורה של אגרות.

נעמה מנחמי: בארצות הברית ניתנת לכל..

נעמה מנחמי: מתחת ל-500 עובדים הנחה של 50%.

נעמה מנחמי: יש טבלאות שלמות של כל האגרות.

נעמה מנחמי: ההצעה שלנו היא לעשות כך.

נעמה מנחמי: הם רצו לתת הנחה של 25% רק בבקשה הראשונה.

נעמה מנחמי: אני חושבת שזה לא מספיק.

נעמה מנחמי: .

יצחק הרצוג: יש לי פה בעיה.

יצחק הרצוג: אם תתחילו להתווכח על כל אחוז ועל כל אגרה אני לא אצביע.

יצחק הרצוג: אני אומר דוגרי.

יצחק הרצוג: זה לא התפקיד שלי, זאת לא הייתה המטרה.

יצחק הרצוג: אני חשבתי שהדברים האלה גמורים.

יצחק הרצוג: יש ביניכם מחלוקות אידיאולוגיות עמוקות?

שמרית גולן: המחלוקות הן על גובה האגרות.

יצחק הרצוג: לא גמרתם את זה?

יצחק הרצוג: נתתי לכם 20 דקות כדי לגמור את זה.

שמרית גולן: לא, זה לא עניין של 20 דקות.

שמרית גולן: זה לא משהו חדש.

נעמה מנחמי: זה משהו שלא נדון עדיין.

שמרית גולן: זה משהו שלא נדון.

שמרית גולן: סיכמנו שהוא יידון היום.

יצחק הרצוג: תסבירי בלשון בני אדם ובקצרצרה מה הפער בינך ובינה בתקנה הראשונה.

שמרית גולן: המטרה שלנו הייתה לתת הנחה מסוימת למבקשים פרטיים שהם לא חברות ולא שותפויות שמגישים בישראל את הבקשה הראשונה עבור פטנט מסוים, לתת להם הנחה של 25%.

שמרית גולן: למיטב הבנתי..

יצחק הרצוג: נראה לי מצוין.

יצחק הרצוג: מה הבעיה?

שמרית גולן: היועצת המשפטית רוצה להרחיב את ההנחה.

נעמה מנחמי: הבעיה היא שבעולם נהוג לתת הנחה של 50% למבקשים קטנים, גם אם הם חברות.

נעמה מנחמי: בעולם מדובר על 500 עובדים.

יצחק הרצוג: מה העמדה שלכם?

יצחק הרצוג: למה אתם לא רוצים לתת 50%?

שמרית גולן: זה פשוט לא משהו שהוא בסמכות שלנו לבחון.

שמרית גולן: הקריטריונים שחשבנו לקבוע הם מה שהצענו.

שמרית גולן: יש במשרד התמ"ת רשות לעסקים קטנים.

יצחק הרצוג: עם מי סגרת את הדבר הזה?

יצחק הרצוג: מה זה קשור לעסקים קטנים?

שמרית גולן: ההצעה שלי לא קשורה לעסקים קטנים.

שמרית גולן: ההצעה של היועצת המשפטית קשורה לעסקים קטנים.

יצחק הרצוג: למה?

יצחק הרצוג: את רוצה להגיד שעסק קטן.

יצחק הרצוג: .?

יצחק הרצוג: היא מדברת על הפעם הראשונה.

נעמה מנחמי: אני אומרת שזאת פחות או יותר קבוצה ריקה.

נעמה מנחמי: לבוא ולהגיד שאת נותנת הנחה של 25% רק למבקש רישיון, רק בבקשה הראשונה, רק לבן אדם פרטי.

נעמה מנחמי: .

שמרית גולן: זה לא הפטנט הראשון שהוא מגיש.

נעמה מנחמי: אם הוא התאגד בתור חברה כדי להחזיר לעצמו את הוצאות הדלק, הוא כבר לא יקבל את ההחזר?

נעמה מנחמי: זה נראה לי קבוצה ריקה.

נעמה מנחמי: פשוט אל תתנו כלום.

נעמה מנחמי: אם באתם מתוך השוואה לארצות אחרות - נכון שאני לא מתייחסת להשוואה שלכם לפינלנד שלא ברור לי איפה הצלחתם לגרד אותה – אז בארצות הברית נהוג לתת 50% הנחה על כל האגרות.

יצחק הרצוג: הרשם, יש לך עמדה בעניין הזה?

אסא קלינג: כן.

אסא קלינג: הכוונה כאן הייתה לעודד הגשה פעם ראשונה בישראל על ידי מבקשים יחידים.

אסא קלינג: איני סבור שזאת קבוצה ריקה.

אסא קלינג: רצינו מנגנון שאין לי התנגדות להרחיב אותו.

אסא קלינג: מדובר במנגנון שאני לא יודע מה הקריטריונים שלו.

אסא קלינג: אמרנו שנציע משהו שאנחנו יודעים לבחון אותו בצורה הכי ברורה והכי פשוטה.

אסא קלינג: כל הנושא של ישויות קטנות ובינוניות.

אסא קלינג: .

יצחק הרצוג: מה ענה לך על small business?

יצחק הרצוג: אי אפשר להגדיר את זה.

אסא קלינג: נכון.

יצחק הרצוג: למה את מחריגה שותפות?

שמרית גולן: בדיונים שהיו לנו במחלקת הנוסח רצינו שכדי שזה יהיה מבקש פרטי.

שמרית גולן: .

יצחק הרצוג: מה, שותפות לא יכולה להגיש בקשה?

שמרית גולן: היא יכולה להגיש, אבל היא לא תקבל את ההנחה.

יצחק הרצוג: למה?

שמרית גולן: היא לא מבקש פרטי.

יצחק הרצוג: למה?

יצחק הרצוג: אני רוצה להגיד שאם זו שותפות זה יהיה ב-50%, בלי להגיד עסק פרטי.

שמרית גולן: אפשר להגיש במשותף.

יצחק הרצוג: גם מגיש ראשון 50% וגם שותפות.

שמרית גולן: אפשר להגיש בקשת פטנט במשותף, אבל אם אתה רשום כשותף לפי חוק החברות לא תקבל את ההנחה הזאת.

נעמה מנחמי: הן לא חברות.

יצחק הרצוג: זה חוק השותפויות.

ערן ברקת: אנחנו מדינה של סטארט-אפים.

ערן ברקת: אין סיבה להגביל את ההנחה – נשים בצד אם זה 25% או 50% - ליחידים.

יצחק הרצוג: עזוב, אתה לא צריך להוסיף.

יצחק הרצוג: אמרתי לה שזה מה שאני רוצה.

יצחק הרצוג: אני רוצה שזה יכלול שותפויות ו-50%.

אסא קלינג: אדוני, אני רק צריך קריטריונים ברורים במידה.

אסא קלינג: .

יצחק הרצוג: נכון, אז אמרנו אדם או שותפות.

אסא קלינג: שותפות כלשהי.

אסא קלינג: שותפות יכולה להיות גם תאגיד ענק.

יצחק הרצוג: זה מגיש ראשון.

אסא קלינג: כל מגיש ראשון.

אסא קלינג: .?

יצחק הרצוג: זה מה שכתבתם.

יצחק הרצוג: לא הצעתם מגיש ראשון?

אסא קלינג: אנחנו אמרנו מגיש ראשון שהוא יחיד בגין אותה המצאה.

יצחק הרצוג: הבעיה עם יחיד שהרבה פעמים הביזנס הזה כולל שותפויות.

קריאה: וגם חברות.

נעמה מנחמי: היום הפער בין אדם פרטי לחברה לא קיים.

נעמה מנחמי: אנשים מתאגדים בתור חברה כדי להחזיר לעצמם הוצאות.

יצחק הרצוג: או שלוקחים החלטה או שלא לוקחים החלטה.

יצחק הרצוג: מגיש ראשון בכל סוגי התאגידים מקבל הנחה של 50%.

יצחק הרצוג: זה מה שצריך להיות.

יצחק הרצוג: או שאתם מעודדים את עולם ההייטק או שלא.

איל אביטל: על שמי רשומה ההנחה של 25%.

איל אביטל: זאת טעות שלי.

איל אביטל: אנחנו כנראה לא צריכים לקבל שום החלטה של עידוד.

איל אביטל: הסיבה שעשינו את המחווה הג'נטלמנית הזאת הייתה באירוע אחר ברעיון של סטארט-אפ.

איל אביטל: לנוכח העובדה שרשות הפטנטים היא גרעונית בבסיסה אני מצר על הרעיון המקורי שהתגלגל עד לכדי זה שרוצים שמשרד המשפטים שמממן כרגע כעשירית עד עשרים אחוז, תלוי בתקופה, מהעלויות השוטפות של רשות הפטנטים, יממן 50% מהעלויות האלו.

איל אביטל: אני חייב במקרה הזה להגיד לפרוטוקול הוועדה שאני מתנצל שהעליתי בכלל את הרעיון הזה של הנחה לאלו שמגישים.

איל אביטל: אין שום סיבה שרשות הפטנטים.

איל אביטל: .

יצחק הרצוג: אתה מושך את התקנות?

איל אביטל: את ההצעה של 25% במקרה שהיא עולה לדיון ואת התיאבון הגובר עד כדי 50% אנחנו מעדיפים לתקן.

איל אביטל: אנחנו מעדיפים להחזיר את המצב לקדמותו.

איל אביטל: אין שום סיבה בעולם שנציע לגבי נכס מניב..

יצחק הרצוג: בוא נפסיק את הדיון.

יצחק הרצוג: אני מעדיף לעכב את ההצבעה על התקנות.

יצחק הרצוג: אני משאיר ליושב-ראש לקיים דיון משותף עם משרד המשפטים, עם משרד האוצר, עם המדען הראשי ועם משרד התמ"ת.

יצחק הרצוג: אתם בסוף רוצים לקדם את התעשייה.

יצחק הרצוג: אם נקודת המבט של משרד המשפטים היא דרך החור של הגרוש.

יצחק הרצוג: .

יצחק הרצוג: אגב, היא לא קיימת באף מקום בעולם, כי ההנחות בכל העולם הרבה יותר משמעותיות לפטנט ראשון של מבקש ראשון.

יצחק הרצוג: עשית הערכה כמה אתה מפסיד על הדבר הזה?

יצחק הרצוג: לא עשית הערכה.

איל אביטל: לא.

אינה פוגץ': בכל העולם זו לא רק ההגשה.

יצחק הרצוג: אני אוהב עבודת מטה.

יצחק הרצוג: אני לא אוהב לקבל מוצר לא מבושל.

יצחק הרצוג: אין לי שום כוונה בתור נציג האופוזיציה לנהל את הממשלה.

יצחק הרצוג: אנחנו מודיעים לפרוטוקול שאישרנו את התקנות עד כה באופן מלא, רק התוספת השנייה נשארה לא מאושרת.

יצחק הרצוג: אני רוצה שתעשו שיעורי בית ותסגרו את העניין הזה.

אסא קלינג: אנחנו נמצאים, כפי שמר אביטל ציין, במצב לא מאוזן תקציבית.

אסא קלינג: מבנה האגרות הזה הוצג כבר לפני כשנה ונמצא על שולחן הוועדה.

אסא קלינג: אנחנו ממשיכים ודוחים את העניין.

אסא קלינג: אפשר לשים בצד את השאלה של ההנחה, שזאת שאלה מהותית ואולי צריך להרחיב בה, ולדון בכל יתר האגרות שהדיון בהן והכנסתן לתוקף הוא חשוב.

יצחק הרצוג: אתה משאיר את אגרת הבקשה הראשונה לא מטופלת.

יצחק הרצוג: מה עושים?

נעמה מנחמי: האגרה היום היא אלף.

נעמה מנחמי: אנחנו מעלים אותה ל-2000 ומבקשים לגבי קבוצה מאוד קטנה שתמשיך לקבל את האגרה שקיימת היום.

יצחק הרצוג: בעוד שבוע יהיה עוד דיון.

יצחק הרצוג: לפחות תבואו מבושלים.

נעמה מנחמי: חלק מהאגרות כאן עולות פי 10.

נעמה מנחמי: אי אפשר להעלות את האגרות פי 10 ולא לתת הנחה כמו שנותנים בכל העולם.

אסא קלינג: אני לא חושב שאף אגרה עולה.

אסא קלינג: .

נעמה מנחמי: יש, אני יכולה להראות לך.

יצחק הרצוג: יש פה המון נושאים.

יצחק הרצוג: אני לא הולך לאשר את זה כך.

יצחק הרצוג: מה הבעיה שתדחו את זה לעוד 10 ימים?

דורית ואג: זה לא בעוד 10 ימים, זה ביולי.

יצחק הרצוג: אז במהלך יולי.

יצחק הרצוג: אני לא הולך לאשר חלק מהאגרות.

יצחק הרצוג: אין מצב.

יצחק הרצוג: העמדה המקצועית שונה מהעמדה של מר אביטל.

יצחק הרצוג: אני לא הולך להיות פה המכריע.

אסא קלינג: ההצעה של הוועדה כפי שהיא כרגע מתייחסת לאגרת הבקשה בלבד.

אסא קלינג: לגבי יתר האגרות אני מאמין שהיו דיונים מעמיקים.

אסא קלינג: במידה ומנגנון ההנחה הוא בעייתי, אפשר להשאיר את אגרת ההגשה כפי שהייתה ללא שינוי כך שכלל הציבור ייהנה מאותה אגרה שאנחנו מתכננים להשאיר ולהמשיך לדון ביתר האגרות.

יצחק הרצוג: מעניין מה חושב מר אביטל על זה.

יצחק הרצוג: הוא רצה את האגרה.

אסא קלינג: הוא לא מסכים איתי.

יצחק הרצוג: לכן אני אומר, חבר'ה, ייקח לכם עוד 10 ימים, תביאו את זה מגוהץ.

יצחק הרצוג: בואו לא נתבזה.

יצחק הרצוג: הייתי במצבים האלה.

יצחק הרצוג: תעשו ביניכם את הדיונים.

יצחק הרצוג: אני חושב שיש פה אווירה ברורה מטעם הוועדה לעודד יזמים חדשים פעם ראשונה לקבל הנחה משמעותית.

יצחק הרצוג: זה מה שצריך להיות.

יצחק הרצוג: או שאתם מקבלים החלטה או שלא.

יצחק הרצוג: אני לא הולך עכשיו להתחיל לנהל דיון על כל תקנה ותקנה.

יצחק הרצוג: זה היה צריך להיות סגור ומתואם מראש.

מיכל חכמי: אם כבר דנים בכיוון הזה ולוקחים דוגמה ממדינות אחרות, אז בכל המדינות האחרות מדובר על כל האגרות, לא רק על אגרת ההגשה.

יצחק הרצוג: בסדר, אבל הוא צריך לנהל תקציב?

יצחק הרצוג: יש לו ארגון שהוא צריך לנהל?

יצחק הרצוג: הארגון הזה גם צריך לעמוד על רגליו?

יצחק הרצוג: אני לא הולך לפתור את כל בעיות העולם בן לילה.

נעמה מנחמי: כן אפשר לתת לו עוד 2,3 אגרות רלוונטיות.

יצחק הרצוג: נעמה, זה לא כסף שלך.

ערן ברקת: אם כל הארגונים היו רווחיים לא היה צריך מס הכנסה.

יצחק הרצוג: זה לא קשור.

יצחק הרצוג: אני מציע לעשות עבודה יסודית, לגמור את זה מסודר.

יצחק הרצוג: אין טעם שתתווכחו פה על כל מילה.

יצחק הרצוג: אני לא יכול לנהל דיון כזה.

אסא קלינג: אדוני, בכל זאת רק לגבי ההנחה.

אסא קלינג: מדובר פה על שני היבטים.

אסא קלינג: .

יצחק הרצוג: אני לא יכול.

יצחק הרצוג: אדוני הרשם, יש פה עוד המון אגרות.

יצחק הרצוג: הכל נגזר מהכל.

יצחק הרצוג: צריכה להיות חבילה אחת.

יצחק הרצוג: שבו ביניכם.

יצחק הרצוג: זה הבית שלכם.

יצחק הרצוג: אתם נושאי תפקידים, יודעים לדבר אחד עם השני.

יצחק הרצוג: תתגברו על כל מחלוקות האגו ותפתרו את זה.

יצחק הרצוג: העברתם את ההערות?

נעמה מנחמי: העברנו.

נעמה מנחמי: הייתה ישיבה.

יצחק הרצוג: העבירו לכם הערות מראש.

יצחק הרצוג: הייתה ישיבה.

יצחק הרצוג: אם היו דברים לא גמורים היה צריך להגיד לנו.

יצחק הרצוג: מסתבר שהכל פה לא גמור.

יצחק הרצוג: אני לא רוצה לנהל את הדיון בלחץ הזה.

איל אביטל: אני רוצה להגיד לפרוטוקול שנעשתה עבודה מאוד מעמיקה.

איל אביטל: היא גם הועברה בזמנו לוועדת החוקה, לדודו רותם.

איל אביטל: לאחר מכן דיברנו בינינו וגם עם הוועדה.

איל אביטל: אני יכול להגיד לך שהדברים שנאמרים ונשמעים כאילו הם חור בגרוש.

איל אביטל: .

יצחק הרצוג: אני מעריך את זה.

יצחק הרצוג: אני חושב שזאת זכותך, אולי אפילו חובתך.

איל אביטל: אני חושב שחובתי להגיד לך, אדוני, שלא מדובר בחור בגרוש, מדובר ברשות עצמאית גם מבחינת ההגדרה החוקית שלה.

יצחק הרצוג: אתם לא נותנים לרשם לקבוע.

יצחק הרצוג: אתה מנהל אותו.

איל אביטל: אני לא מנהל את הרשם.

יצחק הרצוג: אם זה היה כך היית אומר שמה שהרשם יחליט מקובל עליך, אבל אתה לא אומר את זה.

איל אביטל: אני אומר שנבדקה האפשרות לגבי השאלה של הדיפרנציאציה באגרות מבחינת מערכות המחשוב של רשות הפטנטים.

איל אביטל: נתקבלה גם תשובה שהנושא הזה יצריך היערכות חדשה לחלוטין.

איל אביטל: לא בטוח שאפשר יהיה לעשות.

איל אביטל: .

אסא קלינג: אדוני, מדובר פה בשני היבטים.

אסא קלינג: היבט אחד הוא גובה ההנחה, האם לשלם 50% או 75%, וההיבט השני הוא קבוצת האוכלוסייה שאליה אנחנו מתייחסים.

אסא קלינג: אני חושב שמה שאדוני אמר והקפיץ כאן את מר אביטל שאמון על הקופה זה שכל ישות אשר תגיש פעם ראשונה תהנה מהנחה.

אסא קלינג: אם מסתכלים מעבר לים רואים שרק מי שעומד בקריטריונים מקבל את ההנחה, לא כלל הציבור אשר מגיש פעם ראשונה.

אסא קלינג: כאן אני חושב שאין מניעה לתת את אותם 50% הנחה אלא רק לאותה קבוצה מצומצמת שאותה אדוני רוצה לעודד.

אסא קלינג: צריך לקבוע קריטריונים קבועים שעליהם יצהירו המבקשים, בין אם זה אדם יחיד פרטי, בין אם זה חברת יחיד ובין אם רוצים לקבוע קבוצה.

יצחק הרצוג: נניח שאדם רשם חברה.

יצחק הרצוג: מה אכפת לך איזה סוג חברה הוא רשם?

יצחק הרצוג: מה זה משנה?

יצחק הרצוג: מה הבעיה?

יצחק הרצוג: הוא החליט שהוא רוצה לרשום חברה.

אסא קלינג: אני צריך איזה שהוא אמד לפעילות הכלכלית שלו.

אסא קלינג: אני מעוניין לתת את ההנחה הזאת למי שהפעילות הכלכלית שלו..

יצחק הרצוג: זאת פעם ראשונה שהוא מגיש.

יצחק הרצוג: מה הבעיה?

יצחק הרצוג: הבעיה היא שם החברה?

נעמה מנחמי: תביא תצהיר של רואה חשבון כמו שעושים.

נעמה מנחמי: .

יצחק הרצוג: הדגש הוא על הפעם הראשונה שאתה אומר שהוא מיליונר שכבר הגיש 100 בקשות כל פעם בחברה אחרת?

אסא קלינג: הדגש על הפעם הראשונה זה שאת אותה המצאה הוא לא הגיש ב-10 מדינות אחרות.

אסא קלינג: אני רוצה לעודד שיגיש אצלי פעם ראשונה.

יצחק הרצוג: תן לו להיות חברה.

יצחק הרצוג: מה אתה רוצה?

יצחק הרצוג: מה אם הוא חי באמריקה ורשם חברה?

יצחק הרצוג: בחייכם, זה סוג של פטרנליזם בלתי אפשרי בעולם העסקים המודרני.

אסא קלינג: לא, זה פשוט ניסיון לקבוע אמד לפעילות כלכלית, באמת לעודד מישהו.

יצחק הרצוג: אני אומר ברצינות שאני לא מסוגל בלוח הזמנים שנקבע ובגלל העיכובים לנהל את זה בצורה הזאת.

יצחק הרצוג: אני אבקש מהיושב-ראש ומדורית לקבוע את זה הכי מהר.

יצחק הרצוג: אני מוכן להוביל את זה.

יצחק הרצוג: בדיון בשבוע הבא אם יימצא חלון אני מוכן לעשות את זה.

יצחק הרצוג: כל אחד שחי בעולם העסקים יודע שאם אדם רוצה להתאגד לא צריך להעניש אותו על זה.

יצחק הרצוג: אתה רוצה לעודד אותו להגיש לא באנגליה, לא באמריקה אלא פה בארץ.

יצחק הרצוג: באנגליה he is incorporated.

יצחק הרצוג: מה אתה הולך לעשות?

יצחק הרצוג: קחו החלטה מנהיגותית.

יצחק הרצוג: אם אתם נותנים הנחה תבואו עם הצעה להנחה, תבואו עם הצעה לאמות מידה.

יצחק הרצוג: צריך גם להבין את המגבלות שלהם.

יצחק הרצוג: הוא צריך להחזיק את הגוף הזה באיזה שהוא מצב כלכלי מאוזן.

יצחק הרצוג: לא נשנה את כל העולם.

יצחק הרצוג: תנסו להגיע להצעה על כל התקנות, כי אני לא הולך לנהל ויכוח בין הצוות לגורמים המקצועיים על כל תקנה ותקנה.

יצחק הרצוג: הרוח בוועדה מרותם וממני הייתה מאוד ברורה בדבר הזה.

יצחק הרצוג: אני באמת חושב שמה שמחזיק את המדינה הזאת זו רוח היזמות שבה.

יצחק הרצוג: זה תורם לכלכלה תרומה אדירה.

יצחק הרצוג: אם אתם רוצים לעודד את זה תתנו תמריץ, תעשו את התחשיבים.

יצחק הרצוג: תוסיף, אביטל, בתקנות האחרות עוד 10 שקלים כדי שתתאזנו בסיפור הזה.

יצחק הרצוג: תנסו לגמור נוסחה סבירה.

יצחק הרצוג: אם יישאר נושא במחלוקת נביא אותו, נדון ונכריע.

יצחק הרצוג: אני אבקש מדורית לתאם איתנו אפשרות שבשבוע הבא זה יהיה ביום ראשון או ביום חמישי.

יצחק הרצוג: אני מבקש שתשבו על זה.

יצחק הרצוג: תודה רבה.